ნაირი (კინოთეატრი)
კინოთეატრი ნაირი (სომხ. Նաիրի կինոթատրոն) — სიდიდით მეორე კინოთეატრი სომხეთის დედაქალაქ ერევანში. მდებარეობს მაშტოცის ავენიუსა და ავეტიკ ისაჰაკიანის ქუჩის გადაკვეთაზე ცენტრალურ, კენტრონის რაიონში. გაიხსნა 1920 წელს და ერევნის უძველეს კინოთეატრს წარმოადგენს. თავდაპირველი შენობა 1950-იან წლებამდე ამირიანის ქუჩაზე მდებარეობდა, შემდეგ კი კინოთეატრი მაშტოცის ქუჩაზე, დღევანდელ შენობაში გადავიდა. კინოთეატრის ამჟამინდელი შენობა 1952-1954 წლებში აშენდა და ორ დარბაზს მოიცავს.